БГ ЛОВ | Зам.-министър проф. д-р Иван Палигоров и инж. Григор Гогов наградиха най-заслужилите лесовъди
Начало » Страница » Изп. агенция по горите » Зам.-министър проф. д-р Иван Палигоров и инж. Григор Гогов наградиха най-заслужилите лесовъди
Зам.-министър проф. д-р Иван Палигоров и инж. Григор Гогов наградиха най-заслужилите лесовъди
Публикувана от vater | 04.04.2017
Зам.-министърът на земеделието и храните проф. д-р Иван Палигоров и инж. Григор Гогов - изпълнителен директор на Изпълнителна агенция по горите връчиха традиционните награди и почетни отличия на най-заслужилите лесовъди. Наградите бяха връчени по време на официалното откриване на Седмицата на гората. Събитието се проведе днес в Националния исторически музей, гр. София.
Призът „Лесовъд на годината“ получи инж. Руси Русев - зам.-директор на „Държавно горско стопанство – Сеслав“. Негови подгласници са: инж. Илия Ангелов – началник на отдел „Инвентаризация и горскостопанско планиране“ в Изпълнителна агенция по горите, инж. Йорданка Карамишова – директор на „Държавно горско стопанство – Костенец“, инж. Стоян Поптомов – „Държавно горско стопанство – Селище“.
Носител на приза „За цялостен лесовъдски принос” е инж. Богдан Богданов – ветеран-лесовъд и дългогодишен главен редактор на в. „Българска гора“.
Посмъртно бе дадена специална награда „За цялостен лесовъдски принос” на инж. Коста Чолаков, работил като зам.-директор на Регионална дирекция по горите –Сливен.
Инж. Ивайло Иванов - доскорошен директор на Дирекция „Информационно обслужване и връзки с обществеността“ в Изпълнителна агенция по горите, бе определен за носител на специален приз „За въвеждане на иновации в горския сектор”.
Традиционните награди служител по контрол и опазването на горските територии за 2016 година взеха горските инспектори Лако Лаков - РДГ-Ловеч, Мартин Иванов – РДГ- Берковица, Тончо Гудов – РДГ- Бургас и Пламен Кръстев – РДГ-Ловеч.